אאודי RS5

אאודי RS5 (בגרמנית: Audi RS5) היא מכונית ספורט במרכב קופה וקבריולה, בעלת ארבעה מקומות ישיבה, שמיוצרת על ידי אאודי ספורט חברת הבת של אאודי משנת 2010. היא הוצגה בתערוכת הרכב הבינלאומית של ז'נבה במרץ 2010<ref name=":0"></ref>, והגיעה לישראל ב-21 בנובמבר 2017<ref></ref>. היא מהווה כגרסת הביצועים הגבוהים של אאודי A5.
== דור ראשון (שם קוד 8T) ==
דור ראשון גרסת הקופה
דור ראשון גרסת הקבריולה
הדור הראשון יוצר בין השנים 2010 ל-2015. הדור הראשון נחשף ב-22 בפברואר 2010<ref></ref> והוצג בתערוכת ז'נבה במרץ אותה שנה<ref name=":0" />. הדור הראשון יוצר בשני סוגי מרכב, בשלב הראשון של ההשקה בגרסת קופה בלבד ובשנת 2012 נוספה גם גרסת הקבריולה<ref></ref>. הדור הראשון התחרה בב.מ.וו M3. המנוע של הדור הראשון נלקח מהלמבורגיני גאיארדו אך עבר התאמה מסוימת אשר הפכה אותו למנוע V8 צילינדרים במקום V10 צילינדרים. העיצוב החיצוני והפנימי מבוס ברובו על ה-A5 אך כולל שינויים קלים המותאמים לרכבי ספורט.

הדור הראשון כלל מנוע בנזין V8 צילינדרים בנפח 4.2 ליטר אטמוספירי המספק 450 כ"ס ב-8,250 סל"ד ומומנט מרבי של 46 קג"מ המתקבל בין 4,000 ל-6,000 סל"ד<ref></ref>. תיבת הילוכים כפולת מצמדים בעלת שבעה הילוכים. נתון התאוצה מ-0 ל-100 קמ"ש עומד על 4.6 שניות (קופה) ו-4.9 שניות (קבריולה) ומהירות מרבית מוגבלת אלקטרונית של 250 קמ"ש או 280 קמ"ש (לאחר מתיחת הפנים). צריכת הדלק המשולבת עומדת על 9.3 ק"מ לליטר. פליטת הפחמן דו-חמצני עומדת על 252.0 גרם לק"מ.

=== מתיחת פנים שנת 2012 ===
בתערוכת הרכב של פרנקפורט בספטמבר 2011 חשפה אאודי את מתיחת הפנים ל-RS5<ref></ref>. מתיחת הפנים כללה שינויים קלים בעיצוב בכדי ליישר קו עם דגמי אאודי החדשים, מערכת ההנעה נותרה ללא שינוי אך הגבלת המהירות שונתה ל-280 קמ"ש. שיווק ה-RS5 לאחר מתיחת הפנים החל בתחילת 2012.

=== מידות ===
אורך הדור הראשון היה 4,649 מ"מ, רוחב הדור הראשון היה 1,860 מ"מ, גובה הדור הראשון היה 1,366 מ"מ, משקל הדור הראשון עמד על 1,715 ק"ג, בסיס הגלגלים בדור הראשון עמד על 2,751 מ"מ.

== דור שני (שם קוד 5F) ==
דור שני גרסת הקופה
דור שני גרסת הספורטבק
מתיחת פנים שנת 2020 גרסת הקופה
הדור השני והנוכחי נחשף בתערוכת הרכב הבינלאומית של ז'נבה ב-8 במרץ 2017<ref></ref>. מעצבי אאודי העניקו לדגם את השינויים הנדרשים לטובת מראה אגרסיבי וספורטיבי יותר לעומת הדגמים הרגילים, גם לעומת האאודי S5, וכן לטובת שיפור זרימת האוויר סביב הרכב לשיפור כוח ההצמדה וקירור הבלמים. את התחושה הספורטיבית בתא הנוסעים הם יצרו באמצעות מושבי RS בריפוד עור ותפירת "יהלומים" במושבים (אופציה), גלגל הגה RS עם תחתית שטוחה וגימור בקרבון ואלקנטרה בדשבורד ובדלתות. בשונה מהדור הראשון הדור הנוכחי כולל גרסת קופה וגרסת ספורטבק (קופה 5 דלתות) שנחשפה בתערוכת הרכב הבינלאומית של ניו יורק ב-2 באפריל 2018<ref></ref><ref></ref>.

בשונה מהדור הקודם הפעם לקחה אאודי מנוע V6 קטן יותר ובעל נפח של 2.9 ליטר בנוסף לשני מגדשי טורבו שפותח על ידה ביחד עם פורשה<ref></ref>, אומנם ההספק נותר על 450 כ"ס אך נתון המומנט עלה ומאפשר תאוצה מהירה יותר, את תיבת ההילוכים כפולת המצמדים החליפה אאודי בתיבת הילוכים אוטומטית כמו בשאר דגמי ה-RS החדשים. תיבת ההילוכים מעבירה את הכוח לכל הגלגלים דרך מערכת הנעה כפולה קוואטרו ביחס של 60:40 לטובת הציר האחורי. כאופציה ניתן להוסיף "דיפרנציאל ספורט" המאפשר חלוקה של מומנט בין הגלגלים האחוריים.

הדור הנוכחי כולל מנוע בנזין V6 צילינדרים בנפח 2.9 ליטר בי-טורבו (שני מגדשי טורבו) המספק 450 כ"ס בין 5,700 ל-6,700 סל"ד ומומנט מרבי של 61.1 קג"מ המתקבל בין 1,900 ל-5,000 סל"ד<ref></ref>. תיבת הילוכים אוטומטית בעלת שמונה הילוכים. נתון התאוצה מ-0 ל-100 קמ"ש עומד על 3.9 שניות ומהירות מרבית מוגבלת אלקטרונית של 250 קמ"ש או 280 קמ"ש בחבילת דינמיק<ref></ref>. צריכת הדלק המשולבת עומדת על 8.7 ליטר לכל 100 ק"מ. פליטת הפחמן דו-חמצני עומדת על 197 גרם לק"מ.

=== מתיחת פנים שנת 2020 ===
ב-10 בדצמבר 2019 חשפה אאודי את מתיחת הפנים ל-RS5<ref></ref>. מתיחת הפנים כוללת עיצוב ספורטיבי ואגרסיבי יותר לפגושים מלפנים ומאחור ופנסים מעודכנים הנושאים את חתימת תאורת ה-LED החדשה והקרבית של דגמי אאודי העדכניים<ref></ref>. המראה האגרסיבי יותר הושג גם באמצעות הרחבה של בתי הגלגלים ב-40 מ"מ לעומת הדגם היוצא.

=== חבילת "חצי יובל" ===
בדצמבר 2019 הציגה אאודי ספורט את חבילת "חצי יובל"<ref></ref>, בכדי לציין 25 שנה של אאודי RS, החבילה הזאת מציגה את הדגמים בצבע כחול כמו האאודי RS הראשונה, אאודי RS2 אוונט, וסמל של 25 שמוטבע על שטיחי הרצפה<ref></ref>.

=== אאודי RS5 קומפטישן ===
ב-17 במאי 2022 חשפה אאודי את חבילת הקומפטישן ל-RS5 קופה<ref></ref>. חבילת הקומפטישן כוללת הנמכת מרכב של 10 מ"מ, קפיצים חדשים, העלת המהירות ל-290 קמ"ש ובנוסף, מערכת ההיגוי זכתה ליחס מהיר יותר של 1:13.1, דיפרנציאל הספורט (quattro sport differential) זכה לכיול חדש שלפי החברה מייצר תעדוף גבוה יותר לטובת הציר האחורי ותיבת השמונה הילוכים האוטומטית זכתה לכיול מחדש המאפשרות העברות מהירות יותר. בכדי להפחית משקל (8 ק"ג) ולשפר את חווית הסאונד של המנוע, אודי הסירה חלק מחומרי בידוד הרעש בין תא המנוע לתא הנוסעים והתקינה מערכת פליטה חדשה. בפינות הרכב נמצא חישוקי גלגלים קלים יותר ובעיצוב ייחודי, צמיגי פירלי "P זרו קורסה". יחד עם מערכת בלימה קרמית וכיול שונה למערכת ה-ABS.

לצד השדרוגים המכניים נמצא גם שדרוגים קוסמטיים שונים, כגון השחרה של הסמלים, גימורים בקרבון מט, גימור כהה בתא הנוסעים ועוד.

=== מידות ===
אורך הדור השני עומד על 4,720 מ"מ, רוחב הדור השני עומד על 1,860 מ"מ, גובה הדור השני עומד על 1,360 מ"מ, משקל הדור השני עומד על 1,730 ק"ג, בסיס הגלגלים בדור השני עומד על 2,770 מ"מ.

== ראו גם==
* אאודי RS6
* אאודי RS7

== קישורים חיצוניים ==

* 
== הערות שוליים ==

RS5
RS5
RS5
RS5
RS5
RS5
RS5